УПУТСТВО ЗА МАЈ (25 - 29)

Поштовани и вредни шестаци,

Радите и трудите се, макар и преписујући. До краја недеље закључићу петице, а осталима дати предлоге кроз рубрику Активности (поред смајлија).

**На реду је лектира „Мој дека је био трешња“ Анђеле Нанети**. Погледајте обраду на **РТС-у 3 од 9.45 данас ( 25.5)** (или репризирајте на РТС планети). У свесци прибележите најлепше делове, утиске, ликове, аутора и тако ћете наставити или почети са писањем Дневника прочитаних књига. Ако сте задовољни оценом коју сам предложила, ослобођени сте од слања задатака, а уколико нисте, зваћу вас телефоном у току недеље, по договору преко вајбера/мејла , или ћете одговарати у школи, од 6.јуна. Рећи ћу вам шта конкретно да обновите, може лектира, може и граматика, како ко жели. Наравно, жеље морају да буду реалне, у складу са досадашњим оценама, од почетка до данас.

Након два часа предвиђена за обраду лектире долази домаћи задатак са темом: Лик деке Отавијана из романа «Мој дека је био трешња». Шаљу само они ученици који желе неку повратну информацију.

**У уторак од 10.20**. је обрада **одломка из збирке прича из словенске митологије Весне Алексић „Каљави коњ“.**Текст имате у Читанкама (стр.49-53). Иза текста су питања у рубрици Разговор о делу. Шаљу такође само они који желе повратну информацију и они који нису задовољни предлогом оцене.

Пошто до краја године радимо само систематизовање градива, у Радној свесци имате занимљиве задатке из разних области, па полако одговарајте, а за слање одговора важи исто што и за претходне задатке. Најзанимљивији задаци су на странама од 112.до краја Радне свеске. Тако вежбате за Књижевну олимпијаду, на којој ћемо учествовати догодине, али и за завршни испит. Систематизовање прати и настава на РТС-у 3, и то у среду и петак од 9.45.

Срећан рад вам жели ваша наставница Татјана.